# Bielorusko

|  |
| --- |
| **Bieloruská republika** |
|

|  |  |
| --- | --- |
|  |  |
| Vlajka
 | Znak
 |

 |
| Štátna hymna: My, Belarusy (My, Bielorusi)  |
|  |
| **Miestny názov** |   |
|  • dlhý | Рэспубліка Беларусь (bieloruština) Республика Беларусь (ruština) |
|  • krátky | Беларусь (bieloruština) Беларусь (ruština) |
| **Hlavné mesto** | Minsk 53°55′ s.š. 27°33′ v.d. |
| **Najväčšie mesto** | Minsk |
| **Úradné jazyky** | bieloruština, ruština

  |
| **Štátne zriadenie** Prezident Predseda vlády | prezidentská republika Alexandr Lukašenko Alexander Turčinov |
| **Vznik** | 25. august 1991 (vyhlásenie nezávislosti od ZSSR) 19. september 1991 (premenovanie na Bieloruskú republiku) 26. december 1991 (oficiálny vznik nezávislého Bieloruska) |
| **Susedia** | Poľsko, Litva, Lotyšsko, Rusko, Ukrajina |
| **Rozloha**  • celková  • voda (%) |   207 595 km² (84.)    km² (1,4 %) |
| **Počet obyvateľov**  • odhad (2024)  • sčítanie (2019)  • hustota (2024) |   9,155,978▼ (93.)  9 413 446 45,8/km² (142.) |
| **HDP**  • celkový  • na hlavu (PKS) | 2018 59 mld. $ (77.) 6 300 $ (92.) |
| **Index ľudského rozvoja** (2015) | 0,796 (52.) – vysoký |
| **Mena** | bieloruský rubeľ = 100 kopejok (BYN) |
| **Časové pásmo**  • Letný čas | (UTC+3) (UTC+3) |
| **Medzinárodný kód** | BLR / BY |
| **Medzinárodná poznávacia značka** | BY |
| **Internetová doména** | .by |
| **Smerové telefónne číslo** | +375 |
|  Interaktívna mapa |
| Gramotnosť: 99 % |

**Bielorusko** (biel. *Белару́сь*, rus. *Белару́сь*), dlhý tvar názvu **Bieloruská republika** (biel. *Рэспу́бліка Белару́сь*, rus. *Республика Беларусь*), je vnútrozemský štát vo východnej Európe. Bielorusko hraničí s piatimi štátmi – na juhu s Ukrajinou (891 km), na západe s Poľskom (535 km), na severozápade s Litvou (677 km) na severe s Lotyšskom (167 km) a na severe a východe s Ruskom (1 239 km).

## Dejiny

Obdobia dejín Bieloruskej republiky:

* Osídľovanie Bieloruska (7. storočie – 6. storočie pr. Kr.)
* Obdobie stredoveku (tzv. Litovské obdobie) (1240 – 1569)
* Poľské obdobie (1569 – 1795)
* Bielorusko ako súčasť Ruského impéria (tzv. Ruské obdobie) (1795 – 1917)
* Bieloruská ľudová republika (25. marec 1918 – 27. február 1919)
* Litovsko-Bieloruská sovietska socialistická republika (1919 – 1920)
* Bieloruská sovietska socialistická republika (tzv. Sovietske obdobie) (1922 – 1991)
* Nezávislé Bielorusko (1991 – súčasnosť)

## Geografia

### Povrch

Reliéf Bieloruska je málo členitý, prevažuje relatívne rovinatý terén. Najvyšším bodom je Dziaržynskaja hara (po bielorusky: *Гара Дзяржынская*) vysoká 345 m. Krajina je súčasťou Východoeurópskej nížiny. Typickým krajinotvorným prvkom sú početné jazerá (okolo 11 000), ktorých plocha zväčša nepresahuje 0,5 km². Lesy pokrývajú asi 34 % krajiny, panenský prales sa zachoval v Bielovežskom národnom parku (po bielorusky: *Белавеская пушча*, po poľsky: *Puszcza Białowieska*) v poľsko-bieloruskom pohraničí (na zozname svetového dedičstva UNESCO).

### Podnebie

Bielorusko patrí do mierneho podnebného pásma na rozhraní kontinentálnych a oceánskych zón. Oceánske prúdenie je spôsobené blízkym Baltským morom a Atlantickým oceánom. Krajina má teplé letá a chladné zimy s relatívne malým počtom zrážok (546 – 693 mm). Priemerná letná teplota neprekračuje 17,5 °C (júl) a zimná -7 °C (január).

### Vodstvo

Bieloruské územie sa nachádza na rozvodí medzi Baltským a Čiernym morom. Krajinou pretekajú štyri významné vodné toky – Pripiať a Dneper (na 115 km tvorí bielorusko-ukrajinskú hranicu), Berezina a Sož, ktoré tečú do Čierneho mora a rieky na severozápade – Neman, Západná Dvina (Daugava), kým Vilija a Západný Bug tečú do Baltského mora.

## Politické pomery

Prezident Alexandr Lukašenko a ruský prezident Vladimir Putin, 2015
Bielorusko je republika s prezidentským systémom vlády. Dvojkomorový parlament – Národné zhromaždenie (po bielorusky: *Нацыянальны сход*) – pozostáva zo 110 člennej Snemovne reprezentantov (po bielorusky: *Палата прадстаўнікоў*) a z Rady republiky (po bielorusky: *Савет Рэспублікі*), ktorá má 64 členov. Poslanci dolnej komory sú volení vo všeobecných voľbách v jednomandátových obvodoch, z členov hornej komory sa 56 volí nepriamo a 8 menuje hlava štátu.

V dolnej komore parlamentu v súčasnosti tvoria väčšinu nestraníci (98 kresiel), okrem toho je tu zastúpená Komunistická strana (8 kresiel), Agrárna strana (3 kreslá) a Liberálnodemokratická strana (1 kreslo). Opozičné strany ako Bieloruský ľudový front a Zjednotená občianska strana Bieloruska nezískali v ostatných voľbách ani jediného poslanca.

V istých aspektoch sa javí súčasné Bielorusko ako zmenšenina voľakedajšieho Sovietskeho zväzu.

* Naďalej sa pestuje kult komunistických vodcov Lenina, Dzeržinského a iných.
* Oficiálna politická scéna a médiá sú pozoruhodne jednotné.
* Volebné výsledky sú nezvyčajne presvedčivé.
* Štát štedro dotuje sociálny systém.

Od roku 1994 prezidentský úrad zastáva Alexander Lukašenko (po bielorusky *Алякса́ндар Рыго́равіч Лукашэ́нка*, známejší je však ruský variant jeho mena). Vo funkcii ho potvrdili ostatné voľby v roku 2015.

Viaceré medzinárodné organizácie, vrátane OBSE, dlhodobo kritizujú politické pomery a označujú tunajšie voľby za neslobodné, vzhľadom na atmosféru v médiách, ktoré významne podporujú súčasnú vládnucu garnitúru. Rada Európy vylúčila Bielorusko ešte v roku 1997, keď sa pri referende a voľbách porušovali princípy demokracie. Kritika sprevádzala aj prezidentské voľby v rokoch 2006, 2010,2015 a 2020 v ktorých získal súčasný prezident Lukašenko viac ako 80 % hlasov. Z jeho súperov bol v roku 2006 najúspešnejší Alexander Milinkevič (6 %). V posledných dvoch voľbách sa opozícia nedokázala dohodnúť na spoločnom kandidátovi. V roku 2015 z troch vyzývateľov Lukašenka, ktorý podľa oficiálnych výsledkov získal 83,47 % hlasov, jediným opozičným demokratickým kandidátom bola Taciana Karatkievič, ktorá získala len 4,44 %. 6,32 % voličov hlasovali proti všetkým kandidátom.

### Mestá

* Minsk
* Homeľ
* Mahiľov
* Vicebsk
* Hrodna
* Brest
* Polack

### Administratívne rozdelenie

Bielorusko sa v súčasnosti delí na šesť oblastí a hlavné mesto Minsk, ktoré má osobitné postavenie a je zároveň centrom Minskej oblasti (Мінская вобласць) a Minského rajónu

|  |  |
| --- | --- |
| **Oblasti Bieloruska**1. Brestská oblasť
2. Homeľská oblasť
3. Hrodnianska oblasť
4. Mahiľovská oblasť
5. Minská oblasť
6. Vicebská oblasť

**Hlavné mesto**1. Minsk
 |
**Brestská oblasťMinská oblasťHomeľská oblasťHrodnianska oblasťMahiľovská oblasťVicebská oblasťMinskLitva*
*Lotyšsko*
*Poľsko*
*Ukrajina*
*Rusko* |

## Ekonomika

## Obyvateľstvo

Počet obyvateľov Bieloruska k 1. októbru 2019 dosiahol 9 413 446 ľudí. V posledných rokoch sa stabilizoval tesne pod 9,5 miliónmi. Prirodzený úbytok, ktorý trápil krajinu od roku 1993 sa značne zmiernil a pre výrazné znižovanie počtu zomrelých a mierne zvyšovanie pôrodnosti dosiahol v roku 2015 len 621 ľudí. Je predpoklad, že Bielorusko dosiahne v roku 2016 prirodzený prírastok, ktorý by ale nemal dlho vydržať, keďže sa postupne do plodného veku dostávajú menej početné ročníky narodené v 90. rokoch.

### Národnostné zloženie

| Umiestnenie | Národnosť | Počet | %
  |
| --- | --- | --- | --- |
| 1
  | Bielorusi
 | 7 957 252
  | 83,7
  |
| 2
  | Rusi
 | 785 084
  | 8,3
  |
| 3
  | Poliaci
 | 294 549
  | 3,1
  |
| 4
  | Ukrajinci
 | 158 723
  | 1,7
  |
| 5
  | Židia
 | 12 926
  | 0,14
  |
| 6
  | iní
  | 76 610
  | 0,81
  |

### Vierovyznanie

| Náboženstvo v Bielorusku (2011) |
| --- |
|  |  |  |  |  |
| Pravoslávie |    | 48,3 % |
| Bez vyznania |    | 41,1 % |
| Katolicizmus (latinského obradu) |    | 7,1 % |
| Ostatní |    | 3,3 % |
|  |

Podľa sčítania ľudu z novembra 2011 sa 58,9% všetkých Bielorusov hlásilo k nejakému náboženstvu; z toho pravoslávie tvoria (bieloruský exarchát Ruskej pravoslávnej cirkvi) asi 82%. Rímsky katolicizmus sa praktizuje väčšinou v západných oblastiach a existujú tiež rôzne odvetvia protestantizmu. Menšiny tiež praktizujú grécky katolicizmus, judaizmus, islam (najmä. Lipkovia) a novopohanstvo. Celkovo je 48,3% populácie pravoslávnych kresťanov, 41,1% je bez vyznania, 7,1% katolíkov a 3,3% nasledujú iné náboženstvá.

## Osobitá poznámka

Dňa 22. decembra 2008 Bielorusko uznalo nezávislosť Južného Osetska a Abcházska. Stalo sa tak v Minsku na rokovaní prezidenta Alexandra Lukašenka a jeho ruského partnera Dmitrija Medvedeva o znížení ceny dodávky ruskej ropy do krajiny. Po Nikarague je tak Bielorusko druhou krajinou sveta a prvou krajinou Európy vôbec, ktorá nezávislosť týchto dvoch republík v sústave Gruzínska uznala.

## Bieloruská pozemná armáda

tanky| tank | štat | v servise |
| --- | --- | --- |
| T-72A | ZSSR | nezame |
| T-72B | 447 |
| T-72B3 Obr. 2016 | Rusko | 20 |

**Obrnené bojové vozidlá**| vozidlo | štat | v servise |
| --- | --- | --- |
| BRM-1 | ZSSR | 132 |
| BRDM-2RKh | nezname |
| Caiman | bielorusky | 13+ |
| MT-LB | ZZSR | 78+ |
| RKhM-4 | rusko | nezname |

**Bojové vozidlá pechoty**| vozdilo | štat | v servise |
| --- | --- | --- |
| BMP-2 | ZSSR | 906 |
| BTR-82A | ZSSR/Rusko | 31+ |

**Mobilné vozidlá pechoty**| vozidlo | štat | v servise |
| --- | --- | --- |
| GAZ Tigr-M | rusko | nezname |
| Dongfeng EQ2050 | čína | 22 |
| MZKT-4190100 Volat V1 | bielorusko | nezname |
| Dajiang CS/VN3 | čina | 12 |

**Samohybné protitankové raketové systémy**| vozidlo | štat | v servise |
| --- | --- | --- |
| 9P148 Konkurs | ZSSR | 75 |
| 9P149 Shturm-S | 85 |

Húfnica| vozidlo | štat | v servise |
| --- | --- | --- |
| 122 mm D-30 | ZSSR | 24 |
| 152 mm 2A65 Msta-B | 108 |

**Balistické rakety krátkeho doletu**| vozidlo | štat | v servise |
| --- | --- | --- |
| OTR-21 Tochka-U | ZSSR | 36 |
| 9K720 Iskander | ZSSR/Rusko | 4 |

| vozidlo | štat | v servise |
| --- | --- | --- |
| 30mm 2K22(M) Tunguska | ZSSR | nezname |

**Systémy samohybných rakiet zem-vzduch (SAM).**| vozidlo | štat | v servise |
| --- | --- | --- |
| 9K35 Strela-10 | ZSSR | nezname |
| 9K33 Osa | ZSSR/Bielorusko | nezname |
| Tor-M2K | Rusko | nezname |
| S-300PS | ZSSR | nezname |
| S-400 Triumf | rusko | 2 |

**Radary**| vozidla | štaty | v servise |
| --- | --- | --- |
| PRV-9 'Tenká koža E' | ZSSR | nezname |
| PRV-16 'Tenká koža B' |
| 55ZH6 'Tall Rack' |
| 1S80 'Sborka' PPRU |
| Protivnik-GE | bielorusko |

## Referencie

## Iné projekty

WikicitátyCommons* Wikicitáty ponúkajú citáty od alebo o **bieloruské príslovia Commons ponúka multimediálne súbory na tému **Bielorusko**

## Zdroj

* Matejko, Ľ.: Poznámky k predmetu Východná Európa – krajiny a ľudia, Bratislava, 2007. Dostupné online